बेयावबो समर ब्रह्म चौधुरीया रणेन बसुमतारिजों नारानाथा जुलिलायनानै सानसे खावसे दिननि थाखायब्लाबो आरोबाव मन्थ्रि जाबावनायसै ।1983  माइथायनि  18  मे खालि गोदान दिल्लीयाव सिगांनि गाहाय मन्थ्रि इन्दिरा गान्धिजों आलादा हादरनि दाबिखौ लानानै मेप गथायलायनानै सावरायनायाव समर ब्रह्म चौधुरीया ' आलादा हादरखौ नांलिया,बिनि बदलै भारतनि संबिजिरखौ सोलायनानै माबा मोनसे होब्लानो जाबाय - होननानैसो बुंफोर हैदोंमोन आरो साखि महरै एबसुनि बै समनि नलबारि जिल्ला एबसुनि आफादगिरि दीपक कुमार बसुमतारि थांफादोंमोन ।